Slovenska kronika, 22.8.2005


Naslov: PO NEURJU V POSAVJU
Napoved za  voditelja:

V Posavju je še vedno precej cest zaprtih za promet, ponekod bo to še nekaj časa, saj je cestišča narasla voda odnesla in povsem uničila. Kot kaže je sevniška občina še veliko bolj poškodovana kot krška, ker pa je njen proračun seveda tudi precej manjši, bodo sami težko sanirali posledice te naravne ujme, ki je zajela zelo široko področje. Seveda v obeh posavskih občinah pričakujejo tudi pomoč od države. Zato sta jih danes že obiskala dva predstavnika vlade – minister Podobnik in Erjavec.
T- "GORAN ROVAN>Posavje
X- $Jože Grajžl in Franci Pavkovič

V Posavju danes odstranjujejo posledice včerajšnjega in tudi današnjega nočnega močnega deževja. To je povzročilo še novo škodo, saj je ponoči zgorelo gospodarsko poslopje, v katerega je treščila strela. Pri tem je bila ubita ena krava, gospodar pa se je pri gašenju poškodoval.
T- MARIJA LEVAK
X- Bukošek


Med nočno nevihto je okoli nuklearke pustošil tudi orkanski veter, ki je podrl več tisoč dreves podjetja Evrosad.

T- BOŠTJAN KOZOLE
X- direktor Evrosad Krško


Narasli hudourniki so včeraj uničili tudi nekaj mostov, kar dva na potoku Sevničina. Gasilci so krajanom odrezanim od sveta že včeraj postavili zasilnega.
T- MILAN KAJIČ
X- poveljnik gasilske zveze Sevnica


Komisije v sevniški in krški občini še danes popisujejo škodo, ki je nastala na infrastrukturi, stanovanjskih hišah in gospodarskih poslopjih ter na kmetijskih površinah. Popoldan sta si prizadeta območja v krški in sevniški občini ogledali tudi minister za okolje in prostor Janez Podobnik in minister za obrambo Karel Erjavec.

